14. ΝΟΜΟΘΕΤ. ΔΙΑΤΑΓΜΑ υπ’ αριθ. 672 της 5/7 Μαΐου 1948 Περί καθορισμού υποχρεωτικών ορίων ηλικίας του προσωπικού των εν Ελλάδι ατμηλάτων Σιδηροδρόμων. Άρθρ.1.-1.Τα υπό των κανονισμών των Ταμείων ή κλάδων Προνοίας του Προσωπικού των ατμηλάτων Σιδηροδρόμων προβλεπόμενα όρια ηλικίας επί τη συμπληρώσει των οποίων ώφειλον να αποχωρήσωσι της υπηρεσίας οι συμπληρούντες αυτά, ως και τα προβλεπόμενα υπό του Ν. 5613/1932 και του Α.Ν. υπ’ αριθ. 301/1936, δι’ ας περιπτώσεις εφηρμόζοντο ταύτα, καθίστανται υποχρεωτικά, του συμπληρούντος αυτά Προσωπικού απολυομένου εφεξής υποχρεωτικώς της υπηρεσίας. 2.Κατ’ εξαίρεσιν της προηγουμένης παραγράφου όριον ηλικίας του μεν Διοικητικού Προσωπικού πάντων των Δικτύων από του βαθμού του Τμηματάρχου Β΄ τάξεως συμπεριλαμβανομένου και άνω ως και των Επιθεωρητών Εκμεταλλεύσεως οριζεται το 65ον έτος της ηλικίας του, πλην του Γεν. Διευθυντού ή Γεν. Γραμματέως υπαγομένων εις το κατωτέρω εδ. α΄ του δε Επιστημονικού Τεχνικού Προσωπικού πάντων επίσης των Δικτύων ορίζεται το ισχύον εκάστοτε δια το Επιστημονικόν Τεχνικόν Προσωπικόν του Υπουργείου Μεταφορών κατά την ακόλουθον κατά βαθμούς αντιστοιχίαν: α)Γενικού Διευθυντού το όριον ηλικίας του Γενικού Διευθυντού του Υπουργείου. β)Βοηθού Γεν. Διευθυντού, Τεχνικών Διευθυντών και Διευθυντών Βοηθών το του Επιθεωρητού του Υπουργείου. γ)Αρχιμηχανικών το των Αρχιμηχανικών Α΄ του Υπουργείου. δ)Των Υπαρχιμηχανικών και Επιθεωρητών Μηχανικών το των Αρχιμηχανικών Β΄ του Υπουργείου. ε)Των Τμηματαρχών Μηχανικών και Υποτμηματαρχών Μηχανικών το των Μηχανικών Α΄ του Υπουργείου, και ς)Των Μηχανικών το των Μηχανικών Β΄ του Υπουργείου. 3.Η ηλικία καθορίζεται επί τη βάσει των μέχρι τέλους Δεκ. 1946 εγγραφών εις το επίσημον Μητρώον των Δικτύων, απαραδέκτου ούσης πάσης μεταγενεστέρας καθ’ οιονδήποτε τρόπον διορθώσεως αυτής, πλην της δια προσαγωγής επισήμου αντιγράφου ληξιαρχικής πράξεως, συνταχθείσης κατά την γέννησιν. (Μετά την σελ. 96,06)Σελ. 96,07 Τεύχος 449-Σελ. 47 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 21.Β.β.11-14 4.Εφεξής αι εις τα Μητρώα των Δικτύων σχετικαί εγγραφαί δέον απαραιτήτως να ενεργώνται επί τη βάσει ληξιαρχικών πράξεων, εφ’ όσον συνετάσσοντο κατά τον χρόνον της γεννήσεως των ενδιαφερομένων τοιαύται ληξιαρχικαί πράξεις, άλλως επί τη βάσει της εις τα Μητρώα Αρρένων εγγραφής αυτών ή τα Δημοτολόγια προκειμένου περί θηλέων υπαλλήλων, απαγορευομένης πάσης μετά την εγγραφήν διορθώσεως. 5.«Ημερομηνία συμπληρώσεως του ορίου ηλικίας ορίζεται η 31η Δεκεμβρίου του έτους καθ’ ο συμπληρούται τούτο». Η παρ. 5 αντικατεστάθη ως άνω δια του Ν.Δ. 809 της 15/16 Ιαν. 1971 (ΦΕΚ Α΄ 6). Άρθρ.8.-Δι’ αποφάσεως των Υπουργών Συντονισμού, Οικονομικών και Εθνικής Οικονομίας δύναται να υποχρεωθή η Εθνική Τράπεζα όπως παράσχη αύτη το κατά το προηγούμενον άρθρον δάνειον προς τα οικεία Ταμεία Προνοίας μέχρι ποσού ουχί ανωτέρου του 1/10 των παρ’ αυτή κατά την δημοσίευσιν του παρόντος καταθέσεων Οργανισμών αρμοδιότητος Υπουργείου Εργασίας. Άρθρ.9.-Δια την εξυπηρέτησιν του κατά τα προηγούμενα άρθρα συναφθησομένου παρά των Ταμείων Προνοίας δανείου επιβάλλονται υπέρ αυτών αι κατωτέρω πρόσθετοι εισφοραί, αίτινες καθιστάμεναι δυνάμει του παρόντος Νόμου υπέγγυοι προς ασφάλειαν του συναφθησομένου δανείου θέλουσι διατηρηθή μέχρι αποπληρωμής αυτού. Α΄.Υπέρ του Ταμείου Προνοίας Προσωπικού Σ.Ε.Κ. αύξησις της προς αυτό εισφοράς των ησφαλισμένων και της τοιαύτης του εργοδότου κατά 1%. Β΄.Υπέρ του Κλάδου Προνοίας του Ταμείου Συντάξεων και Προνοίας Προσωπικού Σ.Π.Α.Π. αύξησις της προς αυτό εισφοράς των ησφαλισμένων και της τοιαύτης του εργοδότου κατά 0,5%. Γ΄.Υπέρ του Κλάδου Προνοίας Ταμείου Συντάξεων και Προνοίας Προσωπικού Σιδηροδρόμων Θεσσαλίας αύξησις της προς αυτό εισφοράς των ησφαλισμένων και της τοιαύτης του εργοδότου κατά 0,5%. Δ΄.Υπέρ του Κλάδου Προνοίας Ταμείου Συντάξεων και Προνοίας Προσωπικού Γαλλοελληνικής Εταιρείας Σιδηροδρόμων αύξησις της προς αυτό εισφοράς των ησφαλισμένων και της τοιαύτης του εργοδότου κατά 1%. Ε΄.Υπέρ του Κλάδου Προνοίας Ταμείου Συντάξεων και Προνοίας Προσωπικού Σιδηροδρόμων Β. Δυτικής Ελλάδος αύξησις της προς αυτό εισφοράς των ησφαλισμένων και της τοιαύτης του εργοδότου κατά 1%. ΣΤ΄.Υπέρ του Ταμείου Προνοίας Προσωπικού Σιδ/μων Πύργου–Κατακώλου αύξησις της προς αυτό εισφοράς του εργοδότου κατά 3% επί των αποδοχών των ησφαλισμένων.  (Μετά την σελ. 96,08)Σελ. 96,09 Τεύχος 449-Σελ. 49 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 21.Β.β.14 Άρθρ.10.-1.Από της δημοσιεύσεως του παρόντος Νόμου καταργούνται οι Ν. 149/1943 και 590/1943, ο Α.Ν. 472/1945, δι’ ό,τι ο τελευταίος ούτος αφορά τα όρια ηλικίας του Προσωπικού των Σ.Ε.Κ. και των λοιπών Ατμηλάτων Σιδηροδρόμων, η βάσει του Ν.Δ. 1050/1942 επιβαλλομένη υπέρ του Μετοχικού Ταμείου Πολιτικών υπαλλήλων εισφορά εξ 1% επί των αποδοχών του προσωπικού των Σ.Ε.Κ. ως και πάσα διάταξις ειδικού ή Γενικού Νόμου αντικειμένη προς τον παρόντα Νόμον. Άρθρ.11.-1.Εις τας υπό της κειμένης νομοθεσίας θεσπισμένας θέσεις Κυβερνητικών Αντιπροσώπων του Υπουργείου Μεταφορών παρά τοις Επιχειρήσεσι Σιδηροδρόμων ούτοι ορίζονται εκ των ανωτάτων μονίμων Τεχνικών υπαλλήλων του Υπουργείου Μεταφορών και διορίζονται δι’ αποφάσεως του Υπουργού Μεταφορών, δημοσιευομένης εις την Εφημερίδα της Κυβερνήσεως. Πάσα αντίθετος διάταξις, ειδική ή γενική, καταργείται. 2.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Άρθρ.2.-1.Το συμπληρούν τα εν τω προηγουμένω άρθρω υποχρεωτικά όρια ηλικίας Προσωπικόν, απολύεται υποχρεωτικώς της υπηρεσίας διαγραφόμενον εκ της δυνάμεως αυτού. 2.Κατ’ εξαίρεσιν εκ του συμπληρώσαντος ήδη ή συμπληρούντος εντός τριετίας από της δημοσιεύσεως του παρόντος τα ούτω οριζόμενα υποχρεωτικά όρια ηλικίας ανωτέρου Προσωπικού, οι κρινόμενοι απαραίτητοι δύνανται να διατηρώνται εν τη υπηρεσία επί τριετίαν κατ’ ανώτατον όριον δι’ αποφάσεως του επί των μεταφορών Υπουργού, προτάσει του Διοικητικού Συμβουλίου του οικείου Δικτύου ή προκειμένου περί υπαλλήλων των Δικτύων απεσπασμένων από οκταετίας εις το Υπουργείον Μεταφορών μετά γνώμην του παρά τω Υπουργείω τούτω Συμβουλίου Σιδηροδρόμων. Ο αριθμός τούτων δεν δύναται να υπερβή δι’ έκαστον των Δικτύων Σ.Ε.Κ. και Σ.Π.Α.Π. τους 5 εν συνόλω υπαλλήλους, δι’ έκαστον δε των λοιπών Δικτύων τους 3. Άρθρ.3.-Το προσωπικόν των Σιδηροδρομικών Δικτύων το έχον συμπληρώσει την 1ην Δεκ. 1947 τα υπό του άρθρ. 1 του παρόντος νόμου προβλεπόμενα υποχρεωτικά όρια ηλικίας, απολύεται της υπηρεσίας από της ισχύος του παρόντος λαμβάνον πλήρεις τας αποδοχάς αυτού μέχρι της ημερομηνίας ταύτης, εφεξής δε και επί ένα μήνα μετά την δημοσίευσιν του παρόντος νόμου τα 70% αυτών καταβαλλόμενα υπό των Δικτύων επί απολήψει παρά του οικείου Ταμείου Συντάξεως υποχρεουμένου εις την υπέρ του Δικτύου παρακράτησιν, εκ της απονεμηθησομένης συντάξεως. Άρθρ.4.-Προς αντιμετώπισιν των εκ της κατ’ ακολουθίαν του παρόντος Νόμου αθρόας εξόδου εκ της υπηρεσίας και συνταξιοδοτήσεως προσωπικού επιβαρύνσεων των Ταμείων Συντάξεων επιβάλλονται υπέρ αυτών από 1ης Απρ. 1948 οι κάτωθι πόροι: Σελ. 96,08 Τεύχος 449-Σελ. 48 Α΄. Υπέρ των Ταμείων Συντάξεων Προσωπικού Σ.Ε.Κ. (Δικτύου Λαρισαϊκού και Δικτύου Μακεδονίας–Θράκης) αύξησις του ποσοστού της εισφοράς του εργοδότου κατά 1% και των ησφαλισμένων κατά 2%, καταργουμένης της δυνάμει Ν.Δ. 1050 επιβεβλημένης κρατήσεως 1% υπέρ του Μετοχικού Ταμείου Πολιτικών Υπαλλήλων. Εν περιπτώσει ανεπαρκείας των πόρων των ως άνω Ταμείων δια την καταβολήν του υπό των οικείων υπουργικών αποφάσεων καθοριζομένων συντάξεων, βεβαιουμένης δια μηνιαίων καταστάσεων των Ταμείων, το Δίκτυον υποχρεούται όπως ενισχύση ταύτα δια μηνιαίας εισφοράς μέχρι 1% πλέον της εισφοράς αυτού ως εργοδότου, καταβαλλομένης εντός του πρώτου δεκαημέρου εκάστου μηνός. Β΄.Υπέρ του Κλάδου Συντάξεων του Ταμείου Συντάξεων και Προνοίας Προσωπικού Σ.Π.Α.Π. αύξησις του ποσοστού εισφοράς του εργοδότου κατά 2% ως επίσης αύξησις του επί των κομίστρων και εισιτηρίων προσθέτου τέλους κατά 2%. Γ΄.Υπέρ του Κλάδου Συντάξεων του Ταμείου Συντάξεων και Προνοίας Προσωπικού Σιδηροδρόμων Θεσσαλίας αύξησις του ποσοστού της μεν εισφοράς των ησφαλισμένων, κατά 1% του δε εργοδότου κατά 2% ως επίσης αύξησιν του επί των κομίστρων κατά 2% και εισιτηρίων προσθέτου τέλους κατά 3%. Δ΄.Υπέρ του Κλάδου Συντάξεων του Ταμείου Συντάξεων και Προνοίας Προσωπικού Γαλλοελληνικής Εταιρείας Σιδηροδρόμων αύξησις του επί των κομίστρων και εισιτηρίων προσθέτου τέλους κατά 2%. Ε΄.Υπέρ του Κλάδου Συντάξεων του Ταμείου Συντάξεων και Προνοίας Προσωπικού Σιδηροδρόμων Β.Δ. Ελλάδος αύξησις του ποσοστού εισφοράς των μεν ησφαλισμένων κατά 2%, του δε εργοδότου κατά 3%. ΣΤ΄.Υπέρ Ταμείου Συντάξεων Προσωπικού Πύργου–Κατακώλου αύξησις του ποσοστού εισφοράς εργοδότου κατά 2% και αύξησις επί των κομίστρων και εισιτηρίων προσθέτου τέλους κατά 5%. Δι’ αποφάσεων του Υπουργικού Συμβουλίου δύνανται τα εισπραττόμενα πρόσθετα τέλη υπέρ Ταμείων Συντάξεων, δυνάμει νόμου Γ.Σ.Κ. ως ετροποποιήθη υπό του Ν. 1017 της 1.11.1947, ν’ αναπροσαρμόζωνται επί τη βάσει του εκάστοτε ισχύοντος τιμαριθμικού συντελεστού κομίστρων και εμπορευμάτων. 21.Β.β.14 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων Άρθρ.5.-1.Το βοήθημα όπερ είναι εφεξής καταβλητέον παρά των Ταμείων Προνοίας εις το εξερχόμενον εκ της υπηρεσίας προσωπικόν καθορίζεται εις το 60πλάσιον του προβλεπομένου υπό των διατάξεων των οικείων Κανονισμών ή Καταστατικών επί τη βάσει είκοσι πέντε κατ’ ανώτατον όριον μηνιαίων μισθών του μηνός Σεπτ. 1940. 2.Δια το μετά την 31ην Δεκ. 1948 εξερχόμενον εκ της υπηρεσίας προσωπικόν το παρά των Ταμείων Προνοίας καταβληθησόμενον βοήθημα εις τους εκ τούτων δικαιουμένους ρυθμίζεται βάσει της ισχυούσης Νομοθεσίας. Άρθρ.6.-1.Εις τους αποκτήσαντας δικαίωμα απολήψεως βοηθήματος κατά τας διατάξεις των Κανονισμών των οικείων Ταμείων Προνοίας μετά την 27.4.1941 και μέχρι της ισχύος του παρόντος Νόμου καταβάλλεται το υπό του προηγουμένου άρθρου βοήθημα κατά τα ακόλουθα ποσοστά: 25% δια τους εξελθόντας από 27-4-41 μέχρι 3112-41. 40% δια τους εξελθόντας από 1-1-42 μέχρι 3112-42. 50% δια τους εξελθόντας από 1-1-43 μέχρι 3112-45. 80% δια τους εξελθόντας από 1-1-46 μέχρι 3112-46. 100% δια του εξελθόντας από 1-1-47 και μεταγενεστέρως. Ποσοστόν 25% επί του ιδίου βοηθήματος καταβάλλεται και εις τους από 28 Οκτ. 1940 αποκτήσαντας δικαίωμα απολήψεως βοηθήματος λαβόντας όμως τούτο μετά την 27ην Απρ. 1941. 2.Το βάσει των ισχυουσών διατάξεων καταβληθέν ήδη παρά των Ταμείων Προνοίας ποσόν συμψηφίζεται εις το ανωτέρω βοήθημα. Άρθρ.7.-Προς αντιμετώπισιν παρά των Ταμείων Προνοίας και των διατηρούντων Κλάδους Προνοίας Ταμείων Συντάξεων των οικονομικών επιβαρύνσεων εκ των κατ’ εφαρμογήν του παρόντος Νόμου καταβλητέων βοηθημάτων παρέχεται εις τα Ταμεία ταύτα το δικαίωμα της συνάψεως τοκοχρεωλυτικού δανείου διαρκείας μέχρι επτά ετών παρά Τραπέζης, Ασφαλιστικών Οργανισμών ή άλλων Νομικών Προσώπων Δημοσίου Δικαίου, εξουσιοδοτημένων ειδικώς δια την παροχήν των δανείων εις ην περίπτωσιν δεν παρέχεται εκ των διεπουσών ταύτα διατάξεων η προς τούτο ευχέρεια.

[Source: greek_legal_code_raptarchis | Tokens: 9871]